Almería
Store norske leksikon,Geografi,Verdens geografi,Europa,Spanias geografi
Almería er en by i den autonome regionen Andalucía sørøst i Spania, og hovedstad i provinsen Almería, ved Middelhavet. Byen ligger 175 kilometer øst for Málaga og har rundt 197 000 innbyggere (2018).
Almería (især kyststripen Costa de Almería - Cabo de Gata) er et turistsentrum. Fra byens fiskerihavn drives det utskipning av malm, frukt og alfagress. Det finnes byanlegg fra fønikertiden. Araberne inntok Almería i 955, og gjorde byen til et kulturelt sentrum som en viktig havneby i arabernes Spania. Den mauriske festningen Alcazaba er et viktig kulturminne fra denne tiden. På 1200-tallet utgjorde den en del av det mauriske kongeriket Granada. Byen ble gjenerobret av det katolske kongeparet (Ferdinand og Isabella) i 1489. Les mer i Store norske leksikon Spanias geografi